stanford-oval/wikipedia huggingface dataset:
אלשוארש
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת בלטונפירד |
| --- | --- | --- |
| יישובים | בלטונפירד • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • טיהאן • ואסוי • זאנקה |  |
| --- | --- |
בקרת זהויות :  VIAF: 247380411   WorldCat (עם VIAF): 247380411 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
איוואן דוקה

איוואן דוקה מארקס (בספרדית: Iván Duque Márquez; נולד ב-1 באוגוסט 1976) הוא פוליטיקאי קולומביאני שכיהן כנשיא קולומביה.
ביוגרפיה

דוקה נולד בבוגוטה, בנם של חוליאנה מארקס טונו ואיוואן דוקה אסקובר. אביו היה מושל מחוז אנטיוקיה, שר האנרגיה בממשלת קולומביה והרשם הלאומי.
הוא סיים לימודי משפטים באוניברסיטת סרחיו ארבולדה (אנ') שבבוגוטה, הוא בעל תואר שני במשפט בינלאומי מהאוניברסיטה האמריקאית ותואר שני במינהל ציבורי מאוניברסיטת ג'ורג'טאון.
את הקריירה המקצועית שלו החל ב-1999 כיועץ בבנק לפיתוח של אמריקה הלטינית ולאחר מכן כיועץ במשרד האוצר בתקופת שלטונו של הנשיא אנדרס פאסטראנה אראנגו. בין השנים 2001 ל-2013 עבד בבנק הבין-אמריקאי לפיתוח. שימש יועץ לענייני קולומביה, פרו ואקוודור וראש מחלקת תרבות, יצירתיות וסולידריות.
בנוסף, שימש יועצו של נשיא קולומביה לשעבר אלווארו אוריבה. בשנים 2010–2011, הוא סייע לאוריבה בעת ששימש כחבר בוועדה מטעם האו"ם לחקירת אירועי המשט לעזה וחיבור דו"ח פאלמר.
במרץ 2014 נבחר לסנאט של קולומביה מטעם מפלגת המרכז הדמוקרטי בראשותו של אוריבה והחל בכהונתו ביולי אותה שנה. בסנאט בלט בהתנגדותו למדיניות הכלכלית של הנשיא חואן מנואל סנטוס ולהסכם עם ארגון הטרור FARC שקידם סנטוס. בנובמבר 2017 נבחר לנציג המפלגה לקראת הבחירות לנשיאות קולומביה, במרץ 2018 נבחר לראש קואליציית המרכז-ימין, בעקבות כך התפטר מכהונתו בסנאט באפריל של אותה שנה. בסיבוב הראשון של הבחירות שנערך ב-27 במאי 2018 זכה ב-39.14% מקולות המצביעים. בסיבוב השני שנערך ב-17 ביוני, גבר על מועמד השמאל גוסטבו פטרו. הוא נכנס לתפקידו ב-7 באוגוסט 2018 וכיהן עד אוגוסט 2022.
דוקה נשוי למריה חוליאנה רואיס והם הורים לשלושה.
אוגוסטוס האריס

| --- | --- |

 לידה:  18 במרץ 1852 פריז, צרפת 
 פטירה:  22 ביוני 1896 (בגיל 44) פולקסטון, הממלכה המאוחדת 
 מקום קבורה:  בית הקברות ברומפטון 
 מדינה:  צרפת 
 תקופת הפעילות:  מ-1873 
 פרסים והוקרה:  Knight Bachelor 
 פרופיל ב-IMDb
 
סר אוגוסטוס הנרי גלוסופ האריס (באנגלית: Augustus Henry Glossop Harris;‏ 18 במרץ 1852 – 22 ביוני 1896) היה שחקן, אמרגן ומחזאי בריטי.
חייו

האריס נולד בפריז, בן לאוגוסטוס גלוסופ האריס (1825–1875), מחזאי גם הוא, ולמריה אן בון, מעצבת תלבושות לתיאטרון. ילדותו עברה עליו בלונדון ובגיל 12 חזר לפריז להמשך הלימודים.
חייו > קריירה

החל בשנת 1879 היה האריס מנהל תיאטרון דרורי ליין בלונדון, שם כונה "אבי הפנטומימה המודרנית" ו"אוגוסטוס דרוריולאנוס". הוא הביא לבמה את יאן דה רשקה, נלי מלבה, אמה איימס ואמה קלווה. הפנטומימה הראשונה שלו הייתה "הציפור הכחולה" ואחריה "ארבעים השודדים".
מחזות

"העולם", בשיתוף עם פול ג'ון מריט (1843/4-1895) והנרי פטיט, הייתה ההפקה הראשונה של האריס, שהוצגה בדרורי ליין ב-1880
"נעורים" בשיתוף עם מריט, 1881
"אומץ לב: סיפור של 50,000 ליש"ט", בשיתוף עם פטיט, ההפקה בדרורי ליין, 1883
"מלח ונערתו", בשיתוף עם רוברט ויליאמס בוקאנן, 1883
"טבע האדם", בשיתוף עם פטיט, 1885
"משך של מזל", בשיתוף עם פטיט, 1886
"עונג", בשיתוף עם מריט, 1887
"הארמדה הספרדית", בשיתוף עם הנרי המילטון, 1888
"האלון המלכותי", בשיתוף עם המילטון, 1889, היווה בסיס לסרט אילם באותו שם משנת 1923
"שטר של מיליון", בשיתוף עם פטיט, הוצג בדרורי ליין, 1890
"חיי תענוגות", בשיתוף עם פטיט, 1893
"דיק ויטינגטון", בשיתוף עם ססיל ראלי והמילטון,
"רובינזון קרוזו", 1893
"הריעו, בחורים, הריעו", בשיתוף עם ראלי והמילטון, 1895
"הגאון הקטן", עיבוד מגרמנית עם ארתור סטארגס
"הסודני", בשיתוף עם פטיט
"הזוכה בדרבי", בשיתוף עם המילטון וראלי, 1895, הופק בארצות הברית בשם "הדוכסית הספורטיבית". היווה בסיס לסרטים אילמים באותו שם בשנים 1915 ו-1923
"ג'ק וגבעול השעועית" או "הארלקין וחלום ליל חורף", בשיתוף עם הארי ניקולס
"גלימת האופרה", עיבוד מצרפתית עם ל. ד. פאולס
"צייר מבולבל", בשיתוף עם פרנסיס קלמנט פיליפס, יצא לאור לאחר מותו
"הבת האובדת", בשיתוף עם פטיט, הפקה בדרורי ליין, 1892
"בורמה", בשיתוף עם פטיט, הפקה בתיאטרון ברודוויי ב-1896
אחרית חייו

האריס החל להתעניין בפוליטיקה והיה לחבר במועצת מחוז לונדון ב-1890, כנציג רובע סטרנד. ב-1891 מונה לשריף ולסגן ממלא מקום בעיריית לונדון. באותה שנה קיבל גם תואר אבירות והיה ליושב ראש "המועדון האקסצנטרי".
האריס מת בפולקסטון שבאנגליה בשנת 1896 ונקבר בבית הקברות ברומפטון בלונדון.
מורשתו

האריס מונצח בתיאטרון דרורי ליין במבוע זיכרון שהוקם במימון ציבורי ומעוטר בסמלי הבונים החופשיים, שהאריס נמנה עם שורותיהם.
הערות שוליים

↑  רמז לטרגדיה "קוריולאנוס" של שקספיר
| --- | --- |
בקרת זהויות :  BnF: cb11327003z (data)  CiNii: DA14118224  GND: 116485116  ISNI: 0000 0001 1674 8855  LCCN: n82201178  SNAC: w6xd1czt  VIAF: 6306323   WorldCat (עם VIAF): 6306323 
מבוע הנצחה בתיאטרון דרורי ליין
מצבה על קבר האריס בבית הקברות ברומפטון
אמטוזאורוס

| אמטוזאורוס |
| --- | --- |

תקופה
קרטיקון עליון 90 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
סוג:: Amtosaurus
מין:: Amtosaurus magnus
שם מדעי
 Amtosaurus magnus

אמטוזאורוס (שם מדעי: Amtosaurus; מילולית: "הלטאה של אמטגי (Amtgai)") הוא סוג של דינוזאור בעל אגן דמוי עוף אשר חי במונגוליה של הקרטיקון העליון שלפני 90 מיליון שנה מזמננו. כיום הסוג מוטל בספק.
הסוג מכיל מין יחיד - Amtosaurus magnus, לאחר שמין שני - A. archibaldi הועבר לסוג Bissektipelta.
תיאור

סוג זה נודע ממאובנים שהתגלו בחפירות של תצורות ביאן שירן (אנ'), במונגוליה והוא נחשב לסוג של אנקילוזאור, אם כי מספר חוקרים גם שייכו אותו למשפחת ההדרוזאוריים. הוא תואר למדע ב-1978 בידי החוקרים הרוסים סרגיי קורזנוב (אנ') וט. א. טומנובה (T.A. Tumanova).
הסוג ידוע רק ממצאי גולגולת שבורים וחלקיים, אך היא מקוטעת מכדי להיות מוגדרת כך שהסוג מוטל כיום בספק.
הערות שוליים

↑  Kurzanov, S. M., & Tumanova, T. A. 1978. [On the structure on the endocranium in some ankylosaurs from Mongolia]. Paleontol. Zh. 1978:90-96
↑  Parish, Jolyon; Barrett, Paul (2004). "A reappraisal of the ornithischian dinosaur Amtosaurus magnus Kurzanov and Tumanova 1978, with comments on the status of A. archibaldi Averianov 2002". Canadian Journal of Earth Sciences. 41 (3): 299–306. Bibcode:2004CaJES..41..299P. doi:10.1139/e03-101.
אמר-סין

אמר-סין (או בור-סין) מלך שומרי מן השושלת השלישית של אור. לפי כרונולוגיה תיכונה שלט בין השנים 2037-2046 לפנה"ס. הוא ירש את הכתר מאביו שולגי והוא מלך שלישי מהשושלת. הוא שלט במשך 9 שנים ונפטר ממחלה כלשהי.
לפי המקורות העתיקים אמר-סין היה מנהיג אמיץ וחרוץ שהתמיד במדיניות של אביו. כמו אביו, הוא הואלל עוד בחייו. הוא בנה מקדשים וארמונות חדשים, הוא טיפח מסחר ומלאכות, הוא היה ממנה שרים וכוהנים. הוא כנראה התחיל את בנייתו של הזיגוראת הלא גמור בארידו, אגיפטולוג דייוויד רוהל מזהה את הזיגוראת הזה עם מגדל בבל.
העיר ארידו ננטשה בתקופת שלטונו, כנראה זה נעשה בגלל בעיות מליחות שהקשתה מאוד על החקלאות באזור.
כדי לשמר את מה שאביו כבש, אמר-סין היה צריך כל הזמן להילחם. בשנה השנייה לשלטונו הוא דיכא מרד בעיר אורבילום והרס את העיר. בשנה השישית לשלטונו דוכא מרד בעיר אשור. למושל אשור מונה זריקום שהשאיר כתובת בה הוא קורא לעצמו משרת של אמר-סין ומבקש מאלים חיים ארוכים לאדון שלו. בשנה השביעית לשלטונו הוא כבש העיר חוחנורי בעילם. אמר-סין גייס הרבה שכירי חרב לשירותו, בעיקר עילמים ואמוריים.
| 0 | 1 | 2 |
| --- | --- | --- |
מלכי שומר
| הקודם: שולגי | שושלת אור 3 2046-2037 לפנה"ס | הבא: שו-סין |
ראו גם

תקופת אור 3
רשימת המלכים השומרית
אלש גרסיה

אלש גרסיה סראנו (בספרדית: Aleix García Serrano; נולד ב-28 ביוני 1997 באולדקונה שבספרד) הוא כדורגלן ספרדי המשחק בעמדת הקשר בקבוצת באייר לברקוזן מהבונדסליגה ובנבחרת ספרד.
קריירת מועדונים

גרסיה גדל במחלקות הנוער של אולדקונה וויאריאל. בשנת 2014 החל לשחק בקבוצות המילואים של ויאריאל. ב-23 במאי 2015 ערך את הופעתו היחידה בקבוצה הראשונה של המועדון, בהפסד 4-0 לאתלטיק בילבאו במסגרת המחזור ה-38 והאחרון בלה ליגה לעונת 2014/2015.
ב-27 באוגוסט 2015 חתם גרסיה במנצ'סטר סיטי מהפרמייר ליג. ב-21 בפברואר 2016 ערך את הופעת הבכורה שלו במועדון, בהפסד 5-1 לצ'לסי במסגרת הסיבוב החמישי בגביע ה-FA לעונת 2015/2016. ב-17 בספטמבר ערך את הופעת הבכורה שלו בליגה, בניצחון 4-0 על בורנמות' במסגרת המחזור החמישי לעונת 2016/2017. בסך הכל ערך ארבע הופעות ליגה במדי המועדון.
ב-1 באוגוסט 2017 הושאל גרסיה לז'ירונה, העולה החדשה ללה ליגה, למשך עונת 2017/2018. ב-17 בספטמבר ערך את הופעת הבכורה שלו במועדון, בהפסד 1-0 לסביליה במסגרת המחזור הרביעי בליגה. ב-19 באפריל 2018 הבקיע את שער הבכורה שלו בליגה, בניצחון 2-1 על דפורטיבו אלאבס במסגרת המחזור ה-33 בליגה. ב-18 ביולי 2018 הוארכה השאלתו לז'ירונה בעונה נוספת. בסך הכל ערך 51 הופעות ליגה במדי המועדון, בהן הבקיע שלושה שערים.
ב-2 בספטמבר 2019 הושאל גרסיה למוסקרון מליגת העל הבלגית למשך עונת 2019/2020. ב-15 בספטמבר ערך את הופעת הבכורה שלו במועדון, בניצחון 2-0 על קורטרייק במסגרת המחזור השביעי בליגה. במשחק זה הבקיע את שער הבכורה שלו במועדון. הוא ערך 23 הופעות ליגה במדי המועדון במהלך תקופת ההשאלה, בהן הבקיע חמישה שערים.
ב-8 באוקטובר 2020 חתם גרסיה לעונה אחת בדינמו בוקרשט מליגת העל הרומנית. ב-18 באוקטובר ערך את הופעת הבכורה שלו במועדון, בהפסד 1-0 למועדון הכדורגל "אוניברסיטת קראיובה" במסגרת המחזור השביעי בליגה לעונת 2020/2021. הוא ערך שבע הופעות ליגה במדי המועדון.
ב-18 בינואר 2021 חתם גרסיה באייבר מלה ליגה. ב-24 בינואר ערך את הופעת הבכורה שלו במועדון, בתיקו 1-1 נגד סלטה ויגו במסגרת המחזור ה-20 בליגה לעונת 2020/2021. בסך הכל ערך 11 הופעות ליגה במדי המועדון.
ב-23 ביולי 2021 חתם גרסיה על חוזה לשנתיים בז'ירונה מהליגה הספרדית השנייה. בתום עונת 2021/2022 העפיל עם המועדון ללה ליגה.
ב-13 ביוני 2024 חתם גרסיה בבאייר לברקוזן.
קריירה בינלאומית

ב-16 בנובמבר 2023 ערך גרסיה את הופעת הבכורה שלו בנבחרת ספרד, בניצחון 3-1 על נבחרת קפריסין במסגרת מוקדמות יורו 2024.
הערות שוליים

↑  Aleix Garcia joins Manchester City from Villarreal באתר ESPN, ‏ 27 באוגוסט 2015 (באנגלית)
↑  Aleix García will strengthen the midfield of Girona באתר הרשמי של ז'ירונה, 1 באוגוסט 2017 (בקטלאנית)
↑  Manchester City starlet Aleix García heading to Spain for new loan move באתר City Watch, ‏ 18 ביולי 2018 (באנגלית)
↑  City loans Aleix García... to Mouscron! באתר מארקה, 2 בספטמבר 2019 (בספרדית)
↑  Aleix Garcia Serrano la Dinamo Bucureşti באתר הרשמי של דינמו בוקרשט, 8 באוקטובר 2020 (ברומנית)
↑  Aleix García, nuevo jugador del Eibar באתר מארקה, 18 בינואר 2021 (בספרדית)
↑  Segona etapa d'Aleix Garcia al Girona FC באתר הרשמי של ז'ירונה, 23 ביולי 2021 (בספרדית)
אלכסנדרוב קויאבסקי

אלכסנדרוב קויאבסקי (בפולנית: Aleksandrów Kujawski) היא עיירה במחוז אלכסנדרוב שבפרובינציית קויאוויה-פומרניה בפולין, בה שכנה עד השואה קהילה יהודית.
היישוב נזכר לראשונה במסמך משנת 1489. עד מלחמת העולם הראשונה שימשה העיירה כנקודת גבול עם גרמניה, כאשר תחנת הרכבת המקומית, בה עברו מספר מסילות ברזל, שימשה להטענת סחורות שנעו בין מערב ומזרח אירופה.
יהודי אלכסנדרוב קויאבסקי

היישוב היהודי בעיירה התפתח עם הקמת תחנת הרכבת במקום, ובסוף המאה ה-19 נחנך במקום בית כנסת.
בתקופה שבין שתי מלחמות העולם פעלו בעיירה ארגונים ציוניים, וכן תנועות נוער ציוניות, ובהן השומר הצעיר. לצדם, פעלו בעיירה אנשי אגודת ישראל ואנשי הבונד. בשנות השלושים סבלו יהודי העיירה מקריאות לחרם על עסקיהם מצד שכניהם הפולנים.
טרם פרוץ מלחמת העולם השנייה חיו בעיירה כ-1,200 יהודים.
יהודי אלכסנדרוב קויאבסקי > בשואה

עם פרוץ מלחמת העולם השנייה הופצצה העיירה, באופן שגרם להרוגים רבים, ובהם יהודים. יהודים שניסו להימלט מהעיירה נתקלו בדרכים חסומות, ונאלצו לשוב אליה. עם נסיגת הצבא הפולני מהעיירה, החלו התושבים הפולנים להתנכל ליהודי המקום, ולשדוד את רכושם.
עם כניסת הגרמנים לעיירה, וסיפוח האזור לרייך, צוו יהודי העיירה לשלם לגרמנים תשלומי כופר גבוהים, ובית הכנסת של העיירה הועלה באש. כמו כן, בתי היהודים נשדדו, תוך אלימות קשה כלפי יושביהם.
בסוף ספטמבר 1939 נצטוו יהודי העיירה לעזוב אותה, ולא לקחת עמם דבר מרכושם, אף לא דברי מזון. רוב היהודים הועברו לוורשה ולעיירות בסביבתה, וגורלם היה זהה לגורל יתר יהודי מקומות אלו.
אנטר אייר

אנטר אייר (באנגלית: Enter Air) היא חברת תעופה פולנית המפעילה טיסות שכר בעיקר מבסיסה הראשי שנמצא בנמל התעופה ורשה פרדריק שופן, וכן מנמל התעופה של קטוביץ. החברה ביצעה את טיסתה הראשונה ב-25 באפריל 2010.
החברה מפעילה טיסות ליעדי נופש פופולריים בעולם, בהם האיים הקנריים, מרוקו, פורטוגל, ספרד, איטליה, תוניסיה, מצרים, ישראל, יוון, טורקיה, עומאן, דובאי, סרי לנקה, תאילנד, קניה, בולגריה וקרואטיה.
צי המטוסים

צי המטוסים של החברה נכון לדצמבר 2018:
| כלי טיס | בצי | בהזמנה | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- |
| בואינג 737-800 | 23 | — | 189 | 189 |  |  |
| בואינג 737-8MAX | 2 | 4 | 189 | 189 |  |  |
| סה"כ | 25 | 4 |  |  |  |  |
פעילות החברה בישראל

החברה מפעילה טיסות עונתיות בין נמל התעופה ורשה פרדריק שופן לנמל התעופה בן-גוריון. בעבר הפעילה החברה טיסות עונתיות בין ורשה לנמל התעופה עובדה עד לסגירתו ב-2019.
לעיתים מפעילה החברה טיסות בין נמל התעופה בקטוביץ לנמל התעופה בן-גוריון.
החברה מטיסה את רוב המשלחות לפולין מטעם משרד החינוך הישראלי.
הערות שוליים

↑  פרטי צי המטוסים של אנטר אייר, באתר planespotters.net (באנגלית)
| --- | --- |
בקרת זהויות :  VIAF: 310638433   WorldCat (עם VIAF): 310638433
אנדארטה

ערך זה עוסק באלה קלטית. אם התכוונתם למשמעות אחרת, ראו .
| --- | --- |
 תפקיד:  אלת המלחמה והפיריון
 תרבות:  מיתולוגיה קלטית 
 אלים מקבילים:  ויקטוריה, ניקה 
 
אנדארטה (Andarta) היא אלת המלחמה והפיריון במיתולוגיה הקלטית אשר פולחנה היה נפוץ בדרום גאליה.
כתובות לכבוד האלה התגלו בדרום צרפת של ימינו ואף באזור ברן שבשווייץ.
אלה זו זהה למעשה לאלה ויקטוריה - אלת הניצחון שפולחנה היה נפוץ בריטניה הרומית (לפי קאסיוס דיו).
אלן אור

| --- | --- |
אין תמונה חופשית
 לידה:  11 ביולי 1960 (בן 64) המפטון, ארצות הברית 
 שם לידה:  Harold Allen Orr 
 ענף מדעי:  ביולוגיה
 מקום מגורים:  ארצות הברית
 מקום לימודים:  אוניברסיטת שיקגו  קולג' ויליאם ומרי  אוניברסיטת קליפורניה בדייוויס 
 מנחה לדוקטורט:  ג'רי קווין 
 מוסדות:  אוניברסיטת רוצ'סטר 
 תלמידי דוקטורט:  Corbin D. Jones 
 פרסים והוקרה:  מלגת גוגנהיים (2000)  עמית פקארד למדע והנדסה (1995)  פרס תאודוסיוס דובז'נסקי  מדליית דרווין-וולאס  מענק אלפרד סלואן  פרס המחקר למדענים צעירים של קרן לונדבק 
 תרומות עיקריות
 ביולוגיה אבולוציונית, גנטיקה
 
אלן אור (באנגלית: H. Allen Orr‏) הוא גנטיקאי אבולוציוני המכהן כפרופסור לביולוגיה באוניברסיטת רוצ'סטר בניו יורק. הוא זוכה מלגת גוגנהיים ומדליית דרווין-וולאס (אנ').
השכלה

לאור תואר ראשון בביולוגיה ובפילוסופיה מקולג' ויליאם ומרי (אנ'), אוניברסיטה בווירג'יניה, ודוקטורט מאוניברסיטת שיקגו. בשיקגו למד אור אצל ג'רי קוין. את הפוסט דוקטורט עשה באוניברסיטת קליפורניה בדייוויס.
מחקר

מחקרו של אור מתמקד בגנטיקה של ספציאציה ובגנטיקה של אדפטציה, בייחוד בבסיס הגנטי של עקרות בקרב בני כלאיים. מחקרו עוסק בין השאר בנושא כמות הגנים השונים הנדרשת לשם היווצרות מחסום רבייה בין מינים (מה שלמעשה מגדיר מין – אי יכולת להתרבות זה עם בני מינו של זה). הוא בודק מה תפקידיהם של גנים אלה ואילו כוחות אבולוציוניים הניעו אותם לקראת התפלגות, שונות ולבסוף ספציאציה. אור חוקר נושאים אלה על ידי אנליזה גנטית של מחסומי רבייה בזבובי דרוזופילה.
אור חוקר את החוקים או הדפוסים שעשויים לאפיין את גנטיקת האדפטציה של אוכלוסיות. הוא חוקר דפוסים אלה על ידי שימוש בתאוריה של גנטיקה של אוכלוסיות ועל ידי ניסויים. עבודתו המוקדמת על הדרוזופילה ביססה את קווי המחקר הנוכחי על ספציאציה ותרמה להבנת האופן שבו מתחולל שינוי בשושלות על פני תקופת זמן, שינוי שמביא להיווצרותם של מינים חדשים.
מחקר > ספציאציה

בספרו ספציאציה (Speciation), שנכתב בשיתוף עם ג'רי קוין, בדק אור את ההנחה שחקר הספציאציה קשור במישרין עם חקר הבידוד הרבייתי, וחקר את התנאים להיווצרותם של מחסומי רבייה. בהמשך לארנסט מאייר טענו אור וקווין שספציאציה נוצרת בדרך כלל במקומות שבהם אוכלוסיות מבודדות זו מזו באופן גאוגרפי (ספציאציה אלופטרית). הם הציגו ראיות לשכיחותה הרבה יותר של ברירה מינית או טבעית על פני סחף גנטי בתור גורם לספציאציה. אותות לברירה נמצאו בקרב גנים המעורבים בבידוד האורגניזם לאחר שלב הזיגוטה וחלבונים הקשורים ברבייה. אור וקווין מצאו עדות ניסויית, הן במעבדה (אין ויטרו) והן בטבע (אין ויוו), לקשר בין אדפטציה וברירה מינית לבין בידוד רבייתי. השניים מצאו ראיות לאמיתותו של מודל דובז'נסקי-מולר בדבר הקשר בין האבולוציה של הבידוד הרבייתי הפוסט זיגוטי לבין הגנטיקה של אי תאימויות בקרב בני כלאיים.
מחקר > פילוסופיה של המדע

אור כותב לעיתים סקירות על ספרים המנסים לקשור בין דת למדע או בין דת לפילוסופיה. לטענתו "מדענות, הגישה לפיה כל האמיתות הן בבסיסו של דבר מדעיות", היא גישה נאיבית, מלאת היבריס ושגויה. הוא ביקורתי כלפי הניסיון לשאוב הכללות או מסקנות פילוסופיות מעובדות מדעיות. הוא מבקר גישות בריאתניות המנסות לגזור גזרה שווה בין תוכנת מחשב המיועדת להשיג מטרה מסוימת לבין התהליך הדרוויני האבולוציוני, שלא חותר להגיע לשום מטרה, לא במודע ולא באופן לא מודע. הוא טוען שישנן מערכות ביולוגיות שהן בלתי פריקות, כטענת הבריאתנים, אבל – וזאת בניגוד לטענת הבריאתנים – הוא טוען, בדומה לקן מילר, שיש ראיות לכן שמערכות אלה נבנו על ידי התלכדות חומצות אמינו באופן הדרגתי עד שהתהוו לכדי מערכת ששיתוף הפעולה בין חלקיה יוצר תפקודים חדשים ולכן – ורק מבחינה זו – אפשר להגדיר אותה כ"בלתי פריקה". אור טוען שבריאתנים המפגינים ידע בביוכימיה חסרים, עם זאת, ידע חיוני בפרטים הטכניים של אבולוציה.
אור מבקר גם רבים מטיעוניהם של סטיבן פינקר, ריצ'רד דוקינס ודניאל דנט, וכן את טיעון אי החפיפה (Non-overlapping magisteria) (אנ') של סטיבן ג'יי גולד, לפיו אין קשר בין "ממלכת" החקירה והידע לבין "ממלכת" הערכים. הוא מצביע על כך שרבים מהחוקרים המובילים במאה העשרים במדעי הטבע היו גם אנשים דתיים, בהם תאודוסיוס דובז'נסקי ורונלד פישר, וכן מיסטיקנים כג'ון הלדיין וטוען שהדת לא עוסקת רק בערכים; שאלה המפגינים ומקיימים ערכי דת לא חולקים תמיד אותן מטרות וערכי מוסר; ושישנם מדענים דתיים שמנסים לגזור מסקנות דתיות
הוא טוען שההגדרה של גולד לדת בתור מבנה תודעתי שעוסק רק בערכי מוסר אינה ההגדרה שרוב הדתיים עצמם מתכוונים לה, בדברם על דת. הוא טוען – בדומה לטיעונו של צ'ארלס פרסי סנואו במאמרו שתי התרבויות (The Two Cultures) – שדרכו של גולד בעייתית, אם כי יש בה יתרון על החלופה, שהיא ניתוק בין עולמות התודעה והמחשבה של הדת והמדע.
פרסומים

Speciation. 2004. ISBN 0-87893-091-4.
פרסומים > מאמרים

"A test of Fisher’s theory of dominance", PNAS
"Haldane's rule has multiple genetic causes", Nature
"A mathematical model of Haldane's rule", Evolution
"The evolutionary genetics of speciation", Phil. Trans. Roy. Soc. Lond. B
"The population genetics of adaptation: the distribution of factors fixed during adaptive evolution", Evolution
"Haldane's rule is obeyed in taxa lacking a hemizygous X", Science
"Morphological innovation and developmental genetics", PNAS*
"Adaptive evolution drives divergence of a hybrid inviability gene in Drosophila", Nature
ראו גם

שתי התרבויות
אלף שמשות זוהרות

| --- | --- |

עטיפת המהדורה העברית
 מידע כללי
 מאת:  ח'אלד חוסייני
 שפת המקור:  אנגלית
 סוגה:  רומן
 מקום התרחשות:  אפגניסטן 
 הוצאה
 הוצאה:  Riverhead Books, סיימון אנד שוסטר 
 הוצאה בשפת המקור:  הוצאת ריברהד
 תאריך הוצאה:  2007
 מספר עמודים:  380
 הוצאה בעברית
 הוצאה:  מטר
 תרגום:  צילה אלעזר
 קישורים חיצוניים
 הספרייה הלאומית:  990026152340205171
 
אלף שמשות זוהרות (באנגלית: A Thousand Splendid Suns) הוא רומן של הסופר האמריקני-אפגני ח'אלד חוסייני, שראה אור בשנת 2007. זהו ספרו השני של חוסייני, אחרי רב המכר "רודף העפיפונים".
קולומביה פיקצ'רס מחזיקה באישור לצילום סרט המבוסס על הספר, אך העבודה עליו טרם החלה.
בישראל, הציג "תיאטרון גשר" עיבוד בימתי לספר. הצגת הבכורה הייתה ב-2 בספטמבר 2020.
עלילה

הרומן מחולק לארבעה חלקים. החלק הראשון מתמקד בעיקר במריאם, החלק השני והרביעי מתמקדים בליילה, ואילו החלק השלישי מחליף בין נקודת מבטה של ליילה לזו של מריאם בכל פרק, ושם דגש על השיתוף ביניהן.
עלילה > חלק ראשון

הסיפור נפתח בהצגתה של מריאם, נערה צעירה המתגוררת יחד עם אמה בקולבה שבסמוך לעיר הראט שבאפגניסטן. אמה של מריאם, ננה, היא אישה מרירה שילדה אותה מחוץ לנישואין, ולכן היא מכנה אותה הראמי, ממזרה. חייה של מריאם מסתכמים בלימודי הקוראן עם המורה טוב-הלב מולה פאיזוללה, ובפגישות עם אביה האמיד, ג'אליל, המבקר אותה ואת אמה.
מריאם שמעה על נשותיו ובנותיו האחרות של ג'אליל, אך מעולם לא נפגשה עמן, וחייה וחיי אימה הופרדו מחיי המשפחה של ג'אליל.
מריאם מעריצה את אביה ואינה מאמינה לאימה, הטוענת שהיא מטרד לו והוא משקר לה תמיד, שמתנותיו ומילותיו היפות הן ניסיון לשחד את בתו שאינו אוהב. כשהוא מספר לה על בית הקולנוע שברשותו ועל הילדים הרואים שם סרט אימה אומרת לה בלעג - יש ילדים הרואים סרטים, ויש ילדים השומעים על סרטים.
ביום הולדתה ה-15, מריאם מבקשת מאביה לקחתה לסרט פינוקיו בבית הקולנוע שבבעלותו. לאחר שג'אליל לא מופיע כהבטחתו, מריאם הולכת לביתו בעצמה, ומבלה את הלילה על מפתן הדלת, מול השער שלא נפתח עבורה, ונאמר לה שאביה בנסיעה. בבוקר היא מבחינה בו מביט בה מחלון ביתו, והיא מבינה שאימה צדקה. בבוקר, מששבה מריאם הביתה, היא מגלה שננה תלתה את עצמה מחשש שבתה היחידה נטשה אותה. מריאם עוברת לגור בביתו של אביה, שם היא מבודדת ומרוחקת משאר בני הבית. כעבור זמן קצר, ג'אליל בהשפעת נשותיו יוזם  את נישואיה לסנדלר אלמן, ראשיד,  ממעמד הפועלים המתגורר בקאבול.
בקאבול, מריאם מתחילה להסתגל לחייה עם בעלה, אדם זר לה לחלוטין. לא עובר זמן רב והיא נכנסת להריון. ראשיד, אשר איבד את בנו לפני כמה שנים, מצפה לילד בכליון עיניים. לאחר שמריאם עוברת הפלה טבעית חיי הנישואים שלה מקבלים תפנית. למרות כמיהתה העזה לילד ורצונו העז של ראשיד לבן מריאם עוברת הפלות חוזרות ונשנות. במקביל ראשיד מפנה את מפח נפשו כלפי מריאם ונוקט כלפיה באלימות נפשית ופיזית.
עלילה > חלק שני

באותו הרחוב שבו מתגוררים ראשיד ומריאם גרה גם ליילה, בתם היפה והמשכילה של הזוג הטג'קי - חכים, מורה נאור באוניברסיטה, ופאריבה, המבכה את שני בניה השאהידים אשר נפלו במלחמה נגד הכיבוש הסובייטי באפגניסטן. ליילה חיה חיים מאושרים למדי עם אביה האוהב, הדואג והמחנך, עם חברותיה מבית הספר ועם הילד השכן טאריק, ידידה הטוב. יש לה מערכת יחסים מסובכת למדי עם אימה, שאינה מסוגלת לזכור שיש לה בת חיה בנוסף לבנים המתים, אך לעיתים בכל זאת מתעוררת ומבחינה בבתה האוהבת.
לאחר גירוש הכוחות הסובייטים, מלחמת אזרחים קשה פוקדת את אפגניסטן, וקאבול מופגזת על ידי סיעות המוג'הידין שנלחמו על השליטה במדינה. ליילה וטאריק המתבגרים מגלים את האהבה ומקיימים מערכת יחסים סודית. בסופו של דבר, משפחתו של טאריק מחליטה לעזוב את קאבול ולהגר לפקיסטן, והפרידה הקשה מליילה גורמת לשניהם לקיים יחסי מין בחדר האורחים שבביתה.
שבעה-עשר יום לאחר עזיבתו של טאריק מחליטה גם משפחתה של ליילה לעזוב את העיר, אולם בזמן הכנותיהם לדרך מחריב טיל תועה את ביתם ושני הוריה נהרגים. ליילה ניצלת בזכות העובדה שיצאה באותו רגע אל החצר.